Document ID: 32010R0967

Regulamentul (UE) NR. 967/2010 AL COMISIEI
din 27 octombrie 2010
de închidere a vânzărilor prevăzute de Regulamentul (UE) nr. 446/2010 de deschidere a vânzărilor de unt prin procedură de licitație
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 43 litera (j) coroborat cu articolul 4,
întrucât:
(1)
Regulamentul (UE) nr. 446/2010 al Comisiei (2) a deschis vânzarea prin procedură de licitație a untului intrat în depozitare înainte de 1 octombrie 2009, în conformitate cu Regulamentul (UE) nr. 1272/2009 al Comisiei din 11 decembrie 2009 de stabilire a normelor de punere în aplicare a Regulamentului (CE) nr. 1234/2007 al Consiliului cu privire la achiziționarea și vânzarea produselor agricole în cadrul schemei de intervenție publică (3).
(2)
Având în vedere situația actuală a pieței untului și, în special, situația stocurilor de unt de intervenție, precum și faptul că anumite cantități de unt sunt rezervate în cadrul schemei de distribuție a produselor alimentare către persoanele cele mai defavorizate din Uniune, trebuie închise vânzările deschise prin Regulamentul (UE) nr. 446/2010.
(3)
Pentru a da pieței un semnal rapid și a asigura o gestionare eficientă a măsurii, prezentul regulament trebuie să intre în vigoare la data publicării în Jurnalul Oficial al Uniunii Europene.
(4)
Măsurile prevăzute de prezentul regulament sunt conforme cu avizul Comitetului de gestionare a organizării comune a piețelor agricole,
ADOPTĂ PREZENTUL REGULAMENT:
Articolul 1
Se închid vânzările de unt prin procedură de licitație deschise prin articolul 1 din Regulamentul (UE) nr. 446/2010.
Ofertele primite de agențiile de intervenție din statele membre după ora 11.00 (ora Bruxelles-ului) a zilei de 19 octombrie 2010, precum și după această zi, se resping.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 27 octombrie 2010.

Labels: 3
17